Villa Tallholmen

Villa Tallholmen on Espoon vanhin varsinainen kesähuvila. Se sijaitsee Tallholmin saarella Suvisaaristossa lounaisessa Espoossa. Villa Tallholmen on arkkitehti Jean Wikin käsialaa.

Espoon kirkkoherra Gabriel Geitlin osti Tallholmin saaren 1865 ja Villa Tallholmenin rakennustyö aloitettiin saman tien. Huvilasta tuli kartanomainen: sen hirsirunko on leveä ja keskiosassa on korkea ristikeskus. Parvekkeihin tehtyjä muutoksia lukuun ottamatta huvila on säilyttänyt varsin hyvin alkuperäisen ilmeensä. Geitlinin nuorin poika Alexander asui Villa Tallholmenissa ja muut pojat rakennuttivat saarelle omat huvilansa. Professori Martti Kaila osti Villa Tallholmenin 1937 ja inventoi saaren kasvit, joita löytyi merkittävän paljon. Aikoinaan saaren ohi kulki purjelaivojen väylä, ja laivat tyhjensivät painolastikseen ottamansa hiekan purjehtiessaan sisäväylille.

 Lähteet 

 Viitteet 

T
Luokka:Suvisaaristo
Luokka:Suomen 1800-luvulla rakennetut rakennukset ja rakennelmat